Undertegnede opfordrer det danske Folketing til at stemme for L170 og ophæve blasfemiforbuddet i straffelovens paragraf 140, der straffer »den, der offentlig driver spot med eller forhåner noget her i landet lovligt bestående religionssamfunds troslærdomme eller gudsdyrkelse«.

Medunderskriverne Jacob Mchangama, Direktør, Justitia Steven Pinker, Professor Harvard University Ahmedur Rashid Chowdhury, Eksileret redaktør af Shuddhashar, 2016 vinder af the International Writer of Courage Award Pascal Bruckner, Forfatter Dr. Elham Manea, Akedemiker og menneskerettighedsaktivist Ayaan, Hirsi Ali, Menneskerettighedsaktivist, stifter af AHA Foundation Leena Krohn, Forfatter Sultana Kamal, Forperson, Centre for Social Activism Bangladesh Deeyah Khan, Direktør @Fuuse & stifter af @sister_hood_mag Elisabeth Badinter, Forfatter og historiker William Nygaard, Forlagschef Flemming Rose, Forfatter og journalist Fatou Sow, Direktør Women Living Under Muslim Laws Jodie Ginsberg, Direktør, Index on Censorship Kenan Malik, Forfatter Pragna Patel – Direktør, Southall Black Sisters Maryam Namazie, Talsperson, Council of Ex-Muslims of Britain Fariborz Pooya, Vært for Bread and Roses TV Frederik Stjernfelt, Professor, Aalborg Universitet, København Marieme Helie Lucas, Secularism Is A Women's Issue Sarah Haider, Direktør, Council of Ex-Muslims in North America Andrew Copson, ‎Præsident International Humanist and Ethical Union (IHEU) Nani Jansen, Menneskerettighedsadvokat Michael De Dora, Director of Government Affairs, Center for Inquiry Robyn Blumner, Præsident & direktør, Center for Inquiry Nina Sankari, Kazimierz Lyszczynski Foundation (Poland)

James Lindsay, Forfatter Mahal Mali, Udgiver og redaktør, Areo Magazine Douglas Murray, Forfatter og journalist Julie Lenarz – Administrerende Direktør, Human Security Centre, London Terry Sanderson Præsident, National Secular Society Sonja Biserko, Præsident Helsinki Komiteen for Menneskerettigheder, Beograd Greg Lukianoff, Administrerende direktør, FIRE Ivan Hare, QC Blackstone Chambers Thomas Cushman, Professor Wellesley College Nadine Strossen, John Marshall Harlan II Professor of Law, New York Law School Suzanne Nossel, Administrerende direktør PEN America Simon Cottee, Freedom Project, Wellesley College Paul Cliteur, Professor i retsvidenskab Leiden University Lino Veljak, University of Zagreb, Kroatien Lalia Ducos, Women's Initiative for Citizenship and Universals Rights , WICUR Lepa Mladjenovic, LC, Belgrade Elsa Antonioni, Casa per non subire violenza, Bologna Bobana Macanovic, Direktør, Autonomos Women's Center, Beograd Mehdi Mozaffari, Professor emeritus Aarhus Universitet Øystein Rian, Professor emeritus Oslo Universitet Øystein Sørensen, Professor, Oslo Universitet Kjetil Jakobsen, Nord universitet i Bodø Harsh Kapoor, Redaktør, South Asia Citzens Web Dr Rumana Hashem, Sociolog og sekulær kvinderettighedsforkæmper fra Bangladesh Scott Griffen, Direktør for Mediefrihed, International Press Institute Henryk Broder, Journalist David Rand, direktør, Libres penseurs athées -- Atheist Freethinkers Tom Herrenberg, Lektor Leiden Universitet Simone Castagno, Coordinamento Liguria Rainbow Laura Caille, Generalsekretær Libres Mariannes Andy Heintz, forfatter Bernice Dubois, Conseil Européen des Fédérations WIZO, Jean Lassègue, CNRS senior researcher - EHESS, Paris Vis mere

Danmark er blandt de førende lande i verden, når det gælder beskyttelsen af menneskerettigheder og ytringsfriheden. Danmarks blasfemiforbud står dog i stærk kontrast til den danske tradition for fri og åben debat og sætter Danmark i samme kategori som illiberale stater, hvor blasfemilove bliver brugt til at lukke munden på dissens og til at forfølge minoriteter. Anklagemyndighedens nylige beslutning om for første gang siden 1971 at rejse tiltale for overtrædelse af paragraf 140 mod en mand, der har afbrændt Koranen, viser, at bestemmelsen ikke blot er af ren symbolsk værdi. Tiltalen indebærer et signifikant tilbageskridt i beskyttelsen af ytringsfriheden i Danmark.

Blasfemiforbuddet er uforeneligt med både ytringsfrihed og lighed for loven. Der er ingen afgørende argumenter for, at troende skal tildeles en særlig beskyttelse mod forhånelse. I et levende og pluralistisk demokrati må alle emner kunne udsættes for karsk, nådesløs debat, kritik og satire. Afbrændingen af ’hellige’ bøger, vil kunne opleves som ekstremt krænkende af troende, men det ændrer ikke på, at der er tale om en fredelig og symbolsk ytring, der bør være omfattet af ytringsfriheden.

Adskillige danskere har krænket både kristnes og muslimers religiøse følelser uden at blive tiltalt for blasfemi.

Blasfemiforbuddet er uforeneligt med både ytringsfrihed og lighed for loven

Herunder som følge af en planlagt film, der skildrede Jesu angivelige erotiske liv, afbrænding af Biblen i TV-Avisen og trykning af karikaturtegninger forestillende profeten Muhammed. Karikaturkrisen resulterede i, at Danmark blev centrum for en storm af kontrovers med årevise og stadig pågående trusler mod journalister, redaktører og karikaturtegnere.

Da terroren ramte Danmark i 2015, var målet en offentlig debat om blasfemi og ytringsfrihed. I et sådant klima må Danmark stå fast på, at love i et liberalt demokrati beskytter dem, der krænker, mod trusler, ikke dem, der truer, mod at blive krænket.

At bibeholde blasfemiparagraffen er også uforeneligt med Danmarks menneskerettighedsforpligtelser. I april 2017 fastslog Europarådets generalsekretær, Thorbjørn Jagtland, at »blasfemi bør ikke udgøre en strafbar handling, da samvittighedsfrihed er en del af ytringsfriheden«. Denne position deles også af FN’s Menneskerettighedskomité og EU’s guidelines vedrørende ytrings- og religionsfrihed. Siden 2014 har Holland, Norge, Island og Malta alle afskaffet deres blasfemiforbud. Ved at gå mod denne trend vil Danmark underminere de vigtige europæiske og internationale bestræbelser på at ophæve blasfemilove på globalt plan.

Det har virkelige konsekvenser for mennesker, religiøse og sekulære, verden over. I lande som Pakistan, Mauretanien, Iran, Indonesien og Rusland bruges blasfemilove mod minoriteter og politiske og religiøse dissidenter. Danmarks blasfemiforbud kan bruges til at legitimere sådanne love.